
REGII ROMÂNIEI 


REGELE CAROL al 


Carol al II-lea al României (15 octombrie 1893 - 4 aprilie 1953) a fost 
încoronat rege al României pe 8 iunie 1930 şi a abdicat pe 6 septembrie 1940 
în favoarea fiului său Mihai. Cunoscut şi sub numele de Carol Caraiman, 
nume pe carei l-a ales tatăl său Ferdinand şi a fost folosit de Carol după cea 
fost dezmoştenit şi radiat din Casa Regală Română (între 1925 şi 1930). Carol 
este fiul cel mare al regelui Ferdinand al României şi al soţiei sale Regina 
Maria. 


Cunoscut mai mult pentru aventurile sale romantice decât pentru 
calităţile sale de conducător, Carol s-a căsătorit pentru prima oară la Odessa, 
Ucraina pe 31 august 1918, în contradicţie cu legea regală, cu Ioana Maria 
Valentina Lambrino, ("Zizi"” Lambrino) (1898-1953), fiica unui general 
român; au avut un singur fiu, Mircea Gregor Carol Lambrino, şi căsătoria a 
fost anulată prin sentinţă a Tribunalului Ilfov în 1919. Mai târziu s-a 
căsătorit, la Atena, Grecia (10 martie 1921) cu Prinţesa Elena a Greciei şi 
Danemarcei, dar mariajul s-a prăbuşit la scurt timp prin aventura regelui cu 
Elena Lupescu (cunoscută ca "Magda Lupescu”, 1895-1977), fiică a lui 
Nicolas Griinberg, un farmacist evreu, care a adoptat numele de Nicolae 
Lupescu. Elena Lupescu a fost iniţial soţia ofițerului de armată Ion 
Tâmpeanu. Ca rezultat al scandalului, el a renunțat la tron în decembrie 1925 
în favoarea fiului său cu Elena, Mihai, care a devenit rege în iulie 1927. Carol 
şi Elena au divorțat în 1928. El a avut de asemenea un fiu cu o necunoscută, 
Maria Martini. Pentru toate aceste aventuri istoricii l-au supranumit regele 
playboy. Martorii oculari afirmă chiar că ar fi avut o aventură cu o faimoasă 
prostituată, Foamea Neagră, din cartierul Crucea de piatră. Episodul este 
preluat de Petru Dumitriu în romanul Cronică de familie. 

Întorcându-se pe neașteptate în țară pe 6 iunie 1930, Carol a fost 
proclamat rege după două zile. În următorul deceniu el a încercat să 
influențeze cursul vieţii politice românești, în primul rând prin manipularea 


II-lea al ROMÂNIEI 


partidelor Naţional Liberal şi Naţional Ţărănesc şi a unor grupări anti- 
semite şi apoi, din ianuarie 1938 prin alegerea de către el a miniştrilor. Pe 10 
februarie 1938 a desființat partidele politice, fapt consfințit prin constituția 
din 27 februarie 1938, ce asigura coroanei puterea supremă. Tot în 1938 a 
inițiat o reformă administrativă de inspiraţie fascistă, prin care a împărțit 
teritoriul României în zece ținuturi. 

Doi ani mai târziu, în anul 1940, forţat de presiunea sovieticilor, 
Germaniei, Bulgariei şi a Ungariei să cedeze părți din teritoriul Romaniei, a 
fost obligat să abdice prin administraţia pro-germană a generalului lon 
Antonescu, în favoarea fiului său Mihai, stabilindu-se în final în Portugalia. 
EI şi Elena Lupescu s-au căsătorit în Rio de Janeiro, Brazilia, pe 3 iunie 1947, 
transformând-o pe aceasta în Prinţesa Elena de Hohenzollern. A plecat din 
țară cu un tren încărcat cu obiecte din patrimoniul Coroanei, tablouri de 
mari maeştri, ca Tizian, Rubens şi Rembrandt, sute de goblenuri, bijuterii, 
armuri ce decorau pereții palatelor regale de la Pelişor şi Peleş. Un grup de 
legionari, (o echipă specială) au tras focuri de armă asupra trenului regal, 
fără să izbutească să-l oprească. În Portugalia a valorificat toate aceste 
obiecte de artă devenind proprietarul unei averi fabuloase, pe care a cheltuit- 
o în întregime ducând o viaţă de lux. 

A rămas în exil pentru tot restul vieții sale. Se pare că atât în timpul 
celui de-al doilea război mondial cât şi după, regele a avut unele încercări de 
a-şi recăpăta tronul, dar i-a lipsit complet vreo susținere politică, atât internă 
cât şi externă. Carol a murit în Portugalia, fiind îngropat la capela Regilor 
Portugaliei din Estoril, iar în 2003 rămășițele sale au revenit în România, 
fiind reînhumate la Mănăstirea Curtea de Argeş, în afara bisericii în care se 
odihnesc regii României. Regele Mihai nu a participat la ceremonie, fiind 
reprezentat de Principesa Margareta şi Principele Radu. 

[Enciclopedia Wikipedia] 


3 Regina mamă, Elena, s-a 
născut la 2 mai 1896 la Atena, 
[prințesă de Grecia şi Danemarca. 
Elena a fost fata lui Constantin |, 
regele Greciei şi a soției sale, Sofia de 
Prusia. La data de 10 martie 1921 s-a 
căsătorit cu Carol al II-lea al 
României şi la data de 25 octombrie 
1921 s-a născut Mihai al României. 
Elena a murit la data de 28 
noiembrie 1982 la Lausanne în 
Elveţia. 


Din anul 1993 Institutul 
Yad Vashem de la lerusalim i-a 
acordat titlul Drept între Popoare 
pentru activitatea sa la salvarea 
evreilor prigoniți în timpul 
regimului Antonescu. 


Regina Mamă Elena a salvat numeroase vieți de evrei şi şi-a asumat, 
cu mari riscuri personale, misiunea apărării evreilor 


Intr-un document din 1942, Hauptsturmfiihrer-ul SS Richter, consilier al 
Ambasadei germane la Bucureşti pentru problemele evreilor din România, semnala 
că Regina Mamă îl sfătuia cu autoritate pe Regele Mihai să acționeze împotriva 
comiterii de acte criminale antisemite şi amenința că va părăsi țara dacă deportarea 
evreilor va continua. Prin această poziţie fermă, Regina Mamă Elena şi-a pus în joc 
poziția şi siguranța personală, luând o atitudine clară împotriva persecutării şi 
deportării evreilor, identificându-se în acest fel cu suferințele acestora şi 
distanțându-se de regimul din acel timp şi de politica acestuia. 

Această atitudine nu a fost decât unul din aspectele unui program 
perseverent al Reginei Mamă, prin care ea s-a opus persecuțiilor naziste, a sprijinit 
evrei şi a salvat numeroase vieţi de evrei. Salvarea de vieţi a fost atestată, printre alții, 
de Dr. Alexandru Şafran, Şef Rabinul din România în timpul celui de al doilea război 
mondial, şi de Dr. Theodor Lavi, istoric la Instituţia Yad Vashem şi fost activist sionist 
în România, care a descris rolul hotărâtor pe care l-a jucat Regina Mamă în 
obținerea permisiunii de a se acorda ajutoare masive deportaților în Transnistria, în 
1941, ajutoare care au salvat multe mii de vieţi evreieşti. Un alt efort în această 
direcție, încheiat cu succes, a fost făcut în 1942, când Regina Mamă, convingându-l 
pe Regele Mihai să intervină pe lângă Mihai Antonescu să retragă ordinul de 
deportare în Transnistria, a salvat viața filologului evreu Barbu Lăzăreanu şi a 
familiei sale, precum şi a altor evrei care fuseseră arestați în vederea deportării. 

Regina Mamă a oferit astfel de ajutoare multor evrei persecutați, din 
proprie inițiativă şi în pofida unor riscuri personale considerabile şi a unor 
amenințări din partea naziștilor şi a susținătorilor lor. Sora sa, Principesa Irina, a 
fost arestată de germani, iar vara ei, Principesa Mafalda, a fost internată de germani 
în lagărul de la Buchenwald, unde a murit în 1944. Regina Mamă era pe deplin 
conştientă că nu este ferită de pericole. O reţea bine organizată de informatori îi 
urmărea fiecare mişcare şi acțiune. Încă din 1942, Regina Mamă şi-a mărturisit 
teama că germanii vor ocupa România, unde aveau deja o prezență militară 
importantă. Ea ştia de asemenea că poziţia ei în România este foarte șubredă, 
datorită faptului că, atât ea cât și fiul ei, Regele Mihai, se aflau în permanent conflict 
cu dictatorul român, Mareșalul lon Antonescu, care amenințase în mai multe 
rânduri că va aboli monarhia. Hitler însuși şi-a exprimat mânia față de acțiunile 
Reginei Mamă, spunându-se că el i-a sugerat lui Antonescu să o lichideze fizic. Presa 
germană a iniţiat o campanie de intimidare, prin care se afirma cu tărie că 
atitudinea pro-evreiască a Reginei Mamă - cunoscută de nazişti - este echivalentă cu 
o atitudine antigermană. Reginei i s-a atras atenţia că se fac planuri pentru ca ea să 
fie trimisă ca ostatic în Germania. 

Secţiunile care urmează conțin amănunte suplimentare asupra acțiunilor 
Reginei Mamă Elena în favoarea evreilor persecutați din România şi a riscurilor la 
care ea și-a expus libertatea şi chiar viața ca urmare a acestor acțiuni. Ultima 
secţiune subliniază însemnătatea atitudinii sale şi eficacitatea acțiunilor întreprinse 
de ea în favoarea mișcării de rezistență a evreimii. Anexa cuprinde documente 
privitoare la recunoaşterea atitudinilor şi acţiunilor sale. 


Acţiunile Reginei Mamă în favoarea evreilor din România 


Printre acțiunile Reginei Mamă în favoarea evreilor din România enumerăm: 

- Intervenţii pe lângă oficialităţile române, germane şi ale Vaticanului în 
vederea ușurării suferințelor evreilor persecutați și a salvării lor de la deportare şi 
moarte. 

- Alianţa cu personalităţi române în vederea creării unei opoziții eficace faţă de 
crimele comise de oficialități împotriva evreilor. 

- Menţinerea de contacte permanente cu conducerea evreiască clandestină. 


Intervenţii pe lângă autoritățile române, germane şi ale Vaticanului 


În 1941, Regina Mamă și Regele Mihai i-au convocat pe Mareșalul Lon 
Antonescu, Mihai Antonescu, Patriarhul Nicodim și ambasadorul Germaniei, 
Manfred von Killinger, pentru a discuta problema opririi deportării evreilor. Regina 
mai ridicase şi înainte această problemă faţă de Mareșal, fără succes, deoarece acesta 
era antisemit şi, ca fidel aliat al lui Hitler, era hotărât să continue politica de 
„purificare“ a României de evrei, care în acea perioadă erau executați fără milă în 
Basarabia şi Bucovina. Convocându-i, pe lângă cei doi Antoneşti, şi pe Patriarh şi pe 
von Killinger, Regina voia să arate că politica deportărilor nu are sprijinul ierarhiei 


DEO DUME privind SPRIJINUL ACORDAT EVREILOR DIN ROMÂNIA DE 
A MAMĂ ELENA ÎN TIMPUL CELUI DE AL DOILEA RĂZBOI MONDIAL 

bisericeşti, Nicodim aprobând, fie numai prin prezența lui, poziţia Reginei, iar 
prezenţi: ambasadorului, constituind o dovadă a faptului că rădăcinile acestei 
politici îşi au de fapt originile în Germania, fiind necesară doar din acest motiv. Ca 
urmare a solicitării Reginei ca deportările să fie oprite, von Killinger a reacționat cu 
uimitoare aroganță, obrăznicie şi mojicie. Întâlnirea nu şi-a atins scopul imediat de 
oprire a deportărilor. Cu toate acestea, Regina Mamă a demonstrat limpede şi fără 
ambiguităţi că programul antievreiesc al naziștilor nu se bucură de aprobarea ei şi că 
el este jignitor faţă de demnitatea naţională a românilor şi contrar normelor de 
comportare creştine. Acest ultim aspect nu a trecut neobservat, îndeosebi de către 
Patriarhul Nicodim. 

Aşa cum am menţionat mai sus, în 1941, la solicitarea conducerii evreieşti, 
Regina Mamă a jucat un rol decisiv în obținerea din partea lui Mihai Antonescu a 
permisiunii, de mult solicitată, de a se acorda de către comunitatea evreiască 
un ajutor masiv pentru deportații din Transnistria. Acestui ajutor i se opuseseră cu 
îndârjire oficialități antisemite, printre care Guvernatorul Civil al Transnistriei, 
Alexianu. Ajutorul a dus la salvarea a zeci de mii de vieți evreieşti. 

În decembrie 1941, Regina Mamă şi Regele Mihai au fost primiţi la Vatican de 
Papa Pius XII. În timpul audienței, Regina I-a implorat pe Papă, cu lacrimi în ochi, să 
intervină cu întreaga sa autoritate pentru a se pune capăt ororilor care aveau loc în 
Transnistria. Papa a asigurat-o pe Regina Mamă că va transmite preocuparea lui 
reprezentantului său în Turcia, Monseniorul Angelo Roncalli, viitorul Papă loan 
XXIII, care era însărcinatul oficial al Vaticanului în zona Mării Negre. Acest apel 
către Papă al Reginei Mamă - făcut peste capul dictatorului român și rămas 
necunoscut de acesta - a comportat riscuri importante, întrucât spionajul german 
avea tentacule pretutindeni. EI a fost eficace, deoarece a dus la o implicare din ce în ce 
mai intensă şi folositoare în sprijinul evreilor din Transnistria a Nunţiului Papal din 
Bucureşti, Monseniorul Andrea Cassulo, un prelat care se ocupase până atunci doar 
de soarta evreilor botezați. (Maiorul J. Vergotti, care a însoțit Familia Regală la 
audiență, a relatat discuţia dintre Regina Mamă şi Papă în memoriile sale, depuse la 
Hoover Institution for War and Peace de la Universitatea Stanford din California.) 

În 1942, Regina Mamă a intervenit pe lângă Mareşalul Antonescu pentru a 
obține iertarea a trei tineri de 17 ani, membri ai organizaţiei sioniste de tineret 
Hashomer Hatsair, care fuseseră condamnați la moarte. Cererea ei a fost respinsă. 

În 1942, aşa cum am menționat mai sus, determinându-l pe Regele Mihai să 
intervină pe lângă Mihai Antonescu, Regina Mamă a salvat viaţa filologului Barbu 
Lăzăreanu şi a familiei sale, precum şi a altor evrei care fuseseră arestați în vederea 
deportării în Transnistria, prin anularea ordinelor de deportare. 

În 1943, Regina Mamă a sprijinit în mod activ eforturile întreprinse pentru 
repatrierea a câtorva zeci de mii de deportați şi a altor câteva mii de copii orfani din 
Transnistria. [....] 


Riscurile poziției asumate de Regina Mamă, 
ca rezultat al acțiunilor ei în favoarea evreilor 


Fundalul istoric 
Evaluarea riscurilor la care a fost expusă Regina Mamă necesită o scurtă 


descriere a împrejurărilor existente în România în timpul celui de al doilea război 
mondial. Leni Yahil scria: „Pătrunderea germanilor în România începuse şi 
continua încă de la venirea lui Hitler la putere şi s-a amplificat pe măsura succeselor 
lui militare. [...] În octombrie 1940, armata germană a intrat în România“. Istoricul 
german Andreas Hillgruber (un colaborator, inter alia, al revistei Yad Vashem 
Studies) nota că guvernul american blocase la 11 octombrie 1940 conturile şi valorile 
româneşti din Statele Unite, ca urmare a faptului că România devenise practic „0 
țară ocupată“. Detalii asupra prezenței militare crescânde a germanilor în România, 
în acea perioadă şi în anii următori, sunt notate tot de Hillgruber. 

Leni Yahil scria că „puternica influență nazistă îi amenința pe evreii din țările 
satelite: Slovacia, România şi Italia“, Într-adevăr, România era o țară satelită, nu o 
țară independentă, cum s-a sugerat recent. Deosebirea este semnificativă. Potrivit 
istoricului Israel Gutman de la Yad Vashem, presiunile exercitate de nazişti în 
chestiunile evreieşti nu erau mai puțin puternice în țări satelite ca România, decât în 
țări cu regimuri moderate de ocupaţie ca Olanda sau Franţa. Influența germană în 
România şi riscurile asumate de Regina Mamă care decurgeau din aceasta, date 
fiind acţiunile ei în favoarea evreilor persecutați, au fost notate de asemenea de 
Constantin Vişoianu, fost Ministru de Externe al României (1944-1945). 

Deşi Garda de Fier, cu care Generalul (ulterior Mareșalul) Antonescu a împărțit 
puterea din septembrie 1940 până în ianuarie 1941, era violent antisemită şi pro- 
nazistă, când Garda de Fier şi-a concentrat toate forțele împotriva lui Antonescu în 
rebeliunea din ianuarie 1941, Hitler l-a sprijinit tacit pe acesta din urmă. Acest 
sprijin a întărit loialitatea dictatorului român față de Hitler, care a răspuns 
exprimându-și încrederea în Antonescu până în ultimul moment, o încredere pe care 
Mareșalul, incapabil să se desprindă din alianța cu Hitler, nu a trădat-o niciodată. 

După intrarea României în războiul cu Uniunea Sovietică, la 22 iunie 1941, 
Antonescu a decis să nu-și limiteze operaţiile de război la redobândirea Basarabiei şi 
Bucovinei de Nord, provincii care fuseseră smulse de Stalin în urma încheierii 
Pactului Molotov-Ribbentrop. Recuperarea acestor teritorii era privită ca legitimă 
nu numai de către opinia publică românească, ci şi de Primul Ministru Churchill şi 
de Secretarul de Stat american Cordell Hull. Conducerea operațiilor militare alături 
de germani și dincolo de Nistru a stârnit opoziţia fostelor partide politice şi a unui 
număr considerabil de oficialități, printre care Secretarul General al Ministerului de 
Externe, precum și a Șefului Statului Major al armatei române, generalul lacobici, 
care au demisionat din posturile lor. Regele Mihai şi-a exprimat opoziţia într-o 
declaraţie citită la radio, la 1 ianuarie 1943, subliniind că România luptă pentru 
păstrarea teritoriului ei naţional, nu pentru cucerirea de alte teritorii. Aceste 
atitudini au stârnit reacții violente din partea ambasadorului german von Killinger 
şi a Mareşalului Antonescu [....] 


Riscurile implicate de atitudinea Reginei Mamă. Între libertate şi moarte 
E În aceste condiţii, poziția Reginei devenise în mod cert foarte nesigură. Statutul 
său de Regină îi oferea o protecție foarte limitată sau nici o protecție. Atitudinea şi 
acțiunile sale legate de evrei au contribuit semnificativ la înrăutățirea situaţiei ei faţă 
de Mareșal și de Hitler. 
-— 

Aşa cum am menționat mai înainte, Hauptsturmfiihrer-ul SS Richter a raportat 
că Regina Mamă ar fi amenințat că va părăsi țara în semn de protest, dacă 
deportările nu sunt oprite. Mareşalul Antonescu a decis, din propriile lui motive, să 
nu ia în seamă această ameninţare şi să n-o exileze pe Regină. Şi nu a înlăturat nici 
dinastia, aşa cum îl sfătuiau germanii şi cum el însuși a sugerat la un moment dat. 
Dar, ca şi Hitler, Mareşalul era imprevizibil: alegerea lui nu putea fi cunoscută 
dinainte. Amenințările lui şi atitudinea Reginei comportau fără îndoială riscuri 
considerabile pentru ea. În fapt, soarta Reginei depindea de puternicul dictator 
român. 

Mai existau şi alte riscuri, pe care Regina Mamă le cunoştea. După cum reiese 
din memoriile lui Bova Scoppa, la 7 octombrie 1942 ea i-a spus: „Nu exclud 
posibilitatea ca, dacă evenimentele vor continua să se desfăşoare ca până acum, 
într-o bună zi România să fie ocupată de Germania“. Acest lucru ar fi fost cu 
adevărat extrem de periculos pentru un „iubitor al evreilor“, cum era ea văzută în 
raportul menţionat al lui Richter. 

Temerile Reginei Mamă nu erau neîntemeiate. După înfrângerea de la 
Stalingrad, germanii au elaborat planuri separate, prin care se urmărea ocuparea 
completă a Ungariei şi României, codificate Margarethe 1 şi, respectiv, Margarethe 
2. Ele urmăreau să evite pierderea acestor țări de către Germania, în cazul 
părăsirii Axei, aşa cum s-a întâmplat cu Italia în 1943. Faptul că pericolul unei 
asemenea ocupări militare era real, este dovedit de punerea în aplicare a planului 
Margarethe 1 în Ungaria, la 19 martie 1944. O operaţie similară nu a fost dusă însă 
la îndeplinire în România din două motive: încrederea pe care Hitler o avea în 
Antonescu (încredere pe care nu o avea în Horthy) şi un eşec al serviciilor de 
spionaj germane, datorită căruia germanilor le-au rămas complet necunoscute 
pregătirile pentru lovitura de stat din august 1944, conduse de Regele Mihai. Cu 
toate acestea, în această extrem de turbulentă şi instabilă perioadă, lucrurile s-ar fi 
putut desfăşura cu totul altfel. Această instabilitate şi imprevizibilitate sporeau 
riscurile pentru Regina Mamă. Ea era conştientă de aceste riscuri, aşa cum arată 
declaraţiile ei citate mai sus, din memoriile lui Bova Scoppa şi din biografia sa 
autorizată, precum şi din declaraţiile Rabinului Şafran din aprilie 1991 şi ale 
fostului Ministru de Externe, C. Vişoianu, tot din aprilie 1991, de asemenea citate 
mai sus. 

Mai mult decât atât, Regina Mamă ştia că statutul ei regal nu-i conferă 
imunitate, deoarece atât Hitler cât şi Antonescu îi erau duşmani. Sora cei, 
Principesa Irina, fusese arestată de germani în Italia şi sechestrată într-un loc 
necunoscut din Germania. Principesa Mafalda, vară prin căsătorie, fusese de 
asemenea arestată. Regina Mamă a aflat mai târziu că Mafalda a murit la 
Buchenwald. 

Reginei i s-a comunicat că un tren era pregătit „să o transporte în Germania, 
unde va servi ca garant folositor pentru comportarea ulterioară a fiului ei, Mihai. 
[...] Acest plan a ajuns la ea din nou sub forma unei propuneri de a părăsi țara şi de 
a pleca în Germania. |...] Ea a promis că se va mai gândi asupra propunerii, deşi nu 
avea nici o intenţie să-l părăsească pe Mihai. După aceasta, intensificarea 
bombardării de către Aliați a căilor ferate a dus la anularea acestui plan, iar când 
ruşii şi-au oprit înaintarea, planul a fost abandonat cu totul, spre uşurarea ei, căci 
la ordinea zilei apăruseră alte probleme de cea mai mare importanță“. 

În sfârşit, după cum notează Bova Scoppa, în timpul convorbirii dintre Hitler 
şi Antonescu din aprilie 1943, „Hitler se plângea violent de atitudinea Regelui 
Mihai și a Reginei Mamă Elena, asigurându-l pe Mareșal că informatorii lui îi spun 
mereu că aceștia sunt în mod clar antigermani. 

O campanie de intimidare din presa germană a reflectat aceste atitudini, 
identificându-i în mod specific pe „iubitorii de evrei“ ca fiind adversari ai 
Mareşalului şi ai Reich-ului german. În martie 1943, într-un articol apărut în 
Bukarester Tageblatt, ziarul Ambasadei germane din România, se spunea: „Evreii 
exercită o puternică influență asupra anumitor cercuri şi aceste cercuri ascultă 
sugestiile evreieşti [...]“. „Pentru cei care cred că se pot împotrivi Mareşalului şi 
Guvernului său, va fi din ce în ce mai greu să-şi atingă scopurile [...]“. Şi, pentru a 
arăta limpede care sunt aceste cercuri, articolul continua astfel: „Aceştia sunt 
oamenii care |...] cred că România ar trebui să se mulțumească cu înaintarea doar 
până la Nistru“. Aceasta era de fapt poziția adoptată de Familia Regală şi 
exprimată în mesajul radiodifuzat al Regelui Mihai cu prilejul Anului Nou 1943. 
Într-un articol din Reichsausgabe der Frankfurter Zeitung se spunea: „Politica 
internă de luptă împotriva evreilor în România merge mână în mână cu politica 
externă românească de a se situa de partea puterilor Axei. [...] România ştie că [...] 
cei ce se opun la această politică internă sunt în acelaşi timp duşmanii acestei 
orientări“. 

Regina Mamă a avut norocul de a scăpa de consecinţele urii şi duşmăniei lui 
Hitler şi Antonescu, aşa cum au avut acest noroc majoritatea evreilor din Vechiul 
Regat. Dar trebuie recunoscut faptul că ea a adoptat permanent o atitudine extrem 
de primejdioasă pentru ea: faptul că i-a ajutat pe evrei şi a salvat vieţi evreieşti i-a 
sporit riscurile privind statutul, libertatea şi chiar viața ei. 


Concluzii 


În timpul celui de al doilea război mondial, Regina Mamă a salvat numeroşi 
evrei de la deportare și prin aceasta de la o moarte aproape sigură; oferind un 
sprijin vital şi neprețuit conducerii evreieşti clandestine ea a făcut posibilă salvarea 
a zeci de mii de evrei; ea și-a folosit poziţia oficială pentru a-i convinge pe unii 
conducători români şi străini, în multe cazuri cu succes, să ajute comunitatea 

MEMORANDUM* privind SPRIJINUL ACORDAT EVREILOR DIN ROMÂNIA DE 
REGINA MAMĂ ELENA ÎN TIMPUL CELUI DE AL DOILEA RĂZBOI MONDIAL 


Prezentat la VAD VASHEM în sprijinul recunoaşterii ei ca Drept Între Popoare 


PNERLe cumacată ai dn aceăi C, a salvat vieți de evrei; ea a creat în opinia 
împotriva crimelor anti reledebă a formarea unei importante opoziții interne 

Regina cunoştea foarte bine atitudinea germanilor şi a Mareșalului Antonescu 
faţă de problema evreiască. Viaţa sa s-ar fi desfăşurat cu mult mai uşor dacă s-ar fi 
abținut de la ajutorarea comunităţii evreieşti și de la salvarea de vieţi de evrei. Ea a 
luat totuşi inițiativa AN acest sens şi a acționat pentru ajutorarea evreilor, 
asumându-și astfel serioase riscuri pentru ca însăşi. 

Deşi s-ar putea sigumenta că nu exista un risc imediat și direct, pericolul 
potenţial trebuie luat în considerație. Atunci când Regina Mamă a amenințat că va 
părăsi țara în semn de protest împotriva felului în care erau trataţi evreii și l-a 
convins pe Patriarhul Nicodim să protesteze și el, Mareșalul Antonescu ar fi putut 
să o forțeze să-şi abandoneze poziţia şi statutul oficial. Acesta era un risc 
considerabil, dat fiind faptul că Mareşalul nutrea sentimente de profundă 
suspiciune şi ostilitate faţă de Regină, care au fost şi mai mult agravate de opoziția 
ei față de atitudinea şi politica lui antisemită. Regina era de asemenea bine 
cunoscută germanilor prin acțiunile sale pro-evreieşti și ar fi putut să fie pedepsită 
de aceştia, dacă ei ar fi decis să aplice presiuni sporite asupra satelitului lor, 
România, sau dacă evenimentele s-ar fi desfăşurat ca în Ungaria sau Italia - o 
posibilitate reală în acel moment. Celor care nu au trăit în România în acea 
perioadă le este greu să înțeleagă sentimentul de nesiguranță pe care îl încercau cei 
care, ca Regina Mamă, aveau motive să se teamă de ura naziștilor şi a aliaților lor 
români. Faptul că propria soră a Reginei a avut de suferit de pe urma naziștilor şi 
că vara ei - noră a Regelui Italiei - a murit la Buchenwald, arată limitele protecției 
asigurate de rangul ei. : 7 I 5 

Aşa cum reiese limpede din mărturiile disponibile, din memoriile publicate ŞI 
din biografia ci, Regina Mamă a fost o persoană cu principii solide, curajoasă, cu 
un caracter moral deosebit. Încă de la începutul războiului, Regina s-a opus 
Germaniei naziste şi politicii ei antievreieşti. Ea simțea că e de datoria ei să-l 
pregătească şi să-l sprijine pe tânărul ei fiu pentru rolul pe care-l va avea de jucat în 
prăbușirea nazismului. Revoltată de persecuțiile şi crimele antisemite, ea a ajutat 
comunitatea evreiască şi a salvat vieţi de evrei, riscându-şi poziţia publică, 
siguranţa personală şi chiar viaţa. es 

România este una dintre țările europene în legătură cu care istoricii 
Holocaustului au notat eficacitatea rezistenței comunității evreieşti împotriva 
opresiunii antisemite. Un articol din Encyclopedia Judaica este dedicat în 
întregime acestui subiect. Atât din punct de vedere psihologic, cât şi din unul 
practic, rezistența evreiască a fost ajutată considerabil de rezistența opusă de 
Regina Mamă persecutării evreilor. 

Statutul ei regal nu trebuie să constituie un motiv pentru a nu i se recunoaşte 
acţiunile binefăcătoare, chiar dacă ar fi vorba de salvarea unei singure vieţi - aceea 
a lui Barbu Lăzăreanu, de exemplu - sau a mii şi zeci de mii de vieți. („O lumânare 
pentru o singură viață, o lumânare pentru o sută de vieți“, spune Talmudul.) 

Şi nici trecerea a aproape cinci decenii nu trebuie să ne facă să uităm sau să 
privim cu uşurinţă faptul că Regina Mamă a salvat vieți de evrei asumându-și 
riscuri personale reale şi substanţiale. 

Un fost ambasador al Israelului în România, Dr. Abba Geffen, scria că în 
timpul vizitei Preşedintelui Iliescu în Israel, în septembrie 1991, Preşedintele 
Chaim Herzog a ridicat problema rolului jucat de Antonescu în uciderea a 300.000 
evrei. „Faptul că Iliescu nu a găsit necesar să urmeze exemplul liderului polonez 
Walesa şi să profite de această vizită pentru a-şi cere scuze în numele României 
pentru contribuţia acesteia la Holocaust, este foarte regretabil“. Este cu atât mai 
demn de admiraţie faptul că, cu cincizeci de ani în urmă, la apogeul puterii şi 
influenţei germane, când era un ostatic virtual în propria sa ţară, Regina Mamă nu 
numai că şi-a exprimat ruşinea şi repulsia faţă de această contribuţie, dar a şi 
acționat cu vigoare pentru a o opri şi a salva vieți evreieşti, asumându-și riscuri 
considerabile. 

Intr-un articol publicat în ziarul din Tel Aviv Adevărul, Dr. Lavi arată că, 
înainte de 1982, în calitate de membru al Instituţiei Yad Vashem, a solicitat acestei 
instituţii să ia în consideraţie onorarea Reginei Mamă, dar că, datorită unor motive 
de politică externă, el nu a reuşit ca propunerea să fie acceptată. (Dr. Paldiel, tot de 
la Yad Vashem, a afirmat că nu pare să existe vreun alt document asupra 
propunerii Dr.-ului Lavi.) Unele dintre cele mai importante documente şi mărturii 
privitoare la acțiunile Reginei Mamă în favoarea evreilor persecutați, inclusiv 
raportul Hauptsturmfiihrer-ului SS Richter, au fost publicate la Ierusalim în 1986 
şi 1987. O cerere pentru onorarea Reginei Mamă cu titlul de Drept Între Popoare a 
fost trimisă la Yad Vashem de Dr. Alexandru Şafran, Şef Rabinul Genevei şi fost Şef 
Rabin al României, în martie 1989. (Alte petiţii, semnate, printre alţii, de dirijorul 
Sergiu Comissiona şi de scriitorul Norman Manea, fost deportat în Transnistria, 
au fost înaintate în decembrie 1989.) O scrisoare legată de acest subiect a fost 
publicată în The New Republic în martie 1990. Primirea acestor cereri a fost 
confirmată în scris de Yad Vashem în aprilie 1990. În martie 1991, Departamentul 
Celor Drepţi de la Yad Vashem a intrat în posesia raportului hotărâtor al lui 
Richter. 

În ultimii ani au fost realizate progrese utile pe drumul către recunoaşterea 
Reginei Mamă. Mulţi dintre cei care îi datorează viața lor sau viața celor apropiaţi 
lor au motive să spere că amintirea faptelor ci nu va fi zadarnică şi că atitudinea ci 
dreaptă şi înţeleaptă nu va fi uitată şi va fi recunoscută. Aşa cum a spus Rabinul 
Şatran, aceasta este o datorie morală de cea mai înaltă importanță. 

În data de 7 noiembrie 1999 comunitatea ucraineană din Măriței (jud. 
Suceava) a inaugurat Monumentul Eroilor. Construit din marmură, în centrul 
localităţii, prin eforturile localnicilor, enoriaşilor Parohiei ortodoxe locale în frunte cu 
parohul Petrică lacob şi al Primăriei, colaboratorul nostru Vichentie Nicolaiciuc, fost 
deputat în Parlamentul României din partea minorității ucrainene, a donat şi el suma 
de bani. 

An de an de Ziua Eroilor, tineri şi vârstnici din cadrul comunității 
comemorează eroii morți în cele două războaie mondiale, care provin din localitate. La 
Măriței de fiecare dată participă şi primarul comunei Galan Gavril care este de etnie 
română. Veteranii de război, elevii şi tinerii care vin în fiecare an la monument de Ziua 
Eroilor au posibilitatea de a asista la o adevărată lecţie de viaţă şi sunt învățați să-i 
respecte și cinstească pe cei ce şi-au pierdut viața pe câmpul de luptă. Comunitatea 
ucraineană din Măriței, care a dat intelectuali de marcă precum Corneliu Irod, lon 
Robciuc, Vichentie Nicolaiciuc, Kolea Kureliuk, Victor Cozariuc şi alții, a ştiut să îşi 
cinstească eroii, îşi păstrează identitatea şi întreține legături cu Patria Mamă- 
Ucraina. 


La polul opus găsim comunitatea ucraineană din satul Rogojeşti, jud. 
Botoşani. Rogojeştiul face parte din Bucovina Istorică iar eroii căzuți în primul război 
mondial au luptat pentru Imperiul Habsburgic împotriva Rusiei. În Primul Război 
Mondial, nici eroii din Măriței şi nici cei din Rogojeşti nu au murit pentru România 
Mare, întrucât această provincie a aparținut Austriei până la 6 noiembrie 1918. 

Poate Rogojeştiul este singura localitate din Bucovina unde nu s-a construit 
după 1989 un Monument dedicat eroilor căzuţi în cele două războaie mondiale. 

Există la Rogojeşti un Monument ridicat în anul 1938 la inițiativa unui colectiv 
avându-l în frunte pe Gheorghe Flondor. Colectivul de inițiativă mai cuprindea pe 
preotul Jupânu Vasile, Eugen lenache junior, fost primar, Doubenca Mihai, primarul 
comunei, Gheorghe Florea, notarul comunei, Eugen lenache senior, fost primar, Mihai 
Ivaniciuc casier comunal, Oleniuc Toader, fost primar, Toader lenache, agricultor, 
Vasile Semenciuc a lui Vasile, fost primar şi Bilinschi Andrei, epitrop bisericesc. 

Prin adresa nr. 137 din 25 februarie 1938 Primăria comunei Rogojeşti solicita 
Prefecturii judeţului Rădăuţi aprobarea pentru construirea acestui monument, 
anexând și schița monumentului desenată de Harder Johann, maistru constructor din 
Siret. 

Acest monument ce s-a ridicat într-un loc public denumit „Crucea Drumului 
Rogojeşti-Siret-Mihăileni” a fost mutat în cimitirul parohial şi este în ruină. Nimeni 
din Rogojeşti nu îşi mai aminteşte de respectivul monument. Nu se mai face nici o 
comemorare şi nu a fost restaurat. Totul este uitat de parcă Rogojeştii nu ar fi avuteroii 
săi. Din vechiul Comitet de inițiativă din anul 1938 au făcut parte primarul în exercițiu 
şi alți patru foşti primari. 

În anul 2004, la alegerile locale, comunitatea ucraineană din Rogojeşti şi 
Sinăuţi a reuşit să impună comunei Mihăileni un primar originar din Rogojeşti, ales pe 
listele Uniunii Ucrainenilor din România. Deci alegerile au fost corecte şi nu au fost 
fraudate în defavoarea comunităţii ucrainene. 

Poate, după 3 ani de mandat în funcţia de primar de etnie ucraineană, domnul 
Semciuc Victor ar fi trebuit să găsească fondurile necesare, pentru construcția unui 
Monument al Eroilor din Rogojeşti, cel puțin de talia celui de la Măriței, atât din 
fondurile locale (unde consilierii de etnie ucraineană sunt majoritari), fie de la Uniunea 
Ucrainenilor din România al cărei vicepreşedinte este primarul şi care are un buget 
alocat de Statul Român de circa 40.000.000.000 lei vechi. 

Dar n-a făcut-o, încă!! Nu ştim ce pregătire avea fostul primar din 1938 Doubenca 
Mihai, dar bănuim că avea numai studii primare!! . 

Primarul din 2007 are studii și poate va înțelege că până la sfârşitul 
mandatului are obligaţia față de electoratul de etnie ucraineană și datoria morală faţă 
de comunitatea ucraineană să ridice un monument de marmură care să-i cinstească pe 
cei ce au murit pe câmpul de luptă. 

Care ar fi totuşi diferența în anul 2007 față de 1938, când s-a putut ridica un 
asemenea monument? Noi nu găsim decât una. Lipseşte Gheorghe Flondor, primul 
gospodar al comunei! Dar Gheorghe Flondor a suferit şi pentru consătenii săi din 
Rogojeşti, al treilea capăt de acuzare în procesul intentat de comunişti fiind acela că i-ar 
fi asuprit pe țăranii de pe moşia sa!? Regimul totalitar instalat de Uniunea Sovietică în 
România a adus în satul Rogojeşti, în 1949, şi primul colhoz din Bucovina sudică, numit 
„Pavel Tkacenko”. 

Sătenii din Rogojeşti s-au răsculat împotriva regimului comunist ce-i 
asuprea, răscoală înăbușită în sânge. Nu s-au răsculat niciodată împotriva boierului 
Gheorghe Flondor!! 

Asociaţia Culturală Flondor a încercat imediat după anul 2000 să refacă 
Monumentul din anul 1918. Titularul juridic al terenului a solicitat Preşedintelui 
Consiliului Judeţean Botoşani, domnul loan Aniculăiese scutirea de taxa de autorizație 
a construcţiei Monumentului, ceea ce Consiliul Judeţean Botoşani a refuzat, 

CABINET PREŞEDINTE Nr.11836 din 11 X1L.2003 


D-na PÎNZAR ANDREEA 
Str.Grănicerului nr. 1 A 


Oraşul Rădăuţi,judeţul Suceava 


Referitor la cererea dv., înaintată Consiliului Juaeţean Botoşani. in 
vederea emiterii Autorizaţiei de construire pentru investiţia "Monument al eroilor 
neamului din războiul 1914-1918” din localitatea Rogojeşti, comuna Mihăileni, judeţul 
Botoşani, vă facem cunoscut că trebuia să achitaţi la casieria Co-siliului Judeţean 
Botoşani, suma de 750.000 lei privind taxa de autorizare şi 30. 1:)0 ie; taxa pentru 
multiplicarea formularelor de autorizaţie. 

Având în vedere că nici până la această dată nu ați achitat acest - taxe 
vă restituin documentaţia. 

Facem precizarea că incepând cu 27 decembne ?0ii2, autorizația de 
construire va putea fi eliberată de Primăria comunei Mihăileni. 


PREŞEDINTE, | 


j 


reconstrucția Monumentului fiind abandonată. 

loan Aniculăiese a ajuns apoi consul la Consulatul General al României la 
Cernăuţi, fiind implicat în anul 2004 în incidentul de la comemorarea a 80 de ani de la 
moartea lui lancu Flondor de la Storojineț. Concluziile anchetei desfăşurate de Corpul 
de Control al Ministerului Afacerilor Externe nu ne sunt încă cunoscute. 

Monumentul Eroilor din 1938 trebuie urgent reabilitat, iar un alt Monument 
al Eroilor din al Doilea Război Mondial trebuie construit. 

Miruna Loghin (Bucureşti) 


